
BIROUL PERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra Proiectului de Lege privind modificarea şi completarea Legii nr.318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative, precum şi pentru modificarea şi completarea Legii nr.135/2010 privind Codul de procedură penală, trimis cu adresa nr. PL - x 409 din 27 iunie 2022 şi înregistrat cu nr. 4c-13/600 din 27 iunie 2022.
În raport cu obiectul şi conţinutul său, proiectul de lege face parte din categoria legilor organice.

 PREŞEDINTE,

Laura – Cătălina Vicol - Ciorbă

RAPORT
asupra Proiectului de Lege privind  modificarea şi completarea Legii nr.318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative, precum şi pentru modificarea şi completarea Legii nr.135/2010 privind Codul de procedură penală

În conformitate cu prevederile art. 95  și 117 alin. (1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, în procedură de urgență, cu Proiectul de Lege privind modificarea şi completarea Legii nr.318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative, precum şi pentru modificarea şi completarea Legii nr.135/2010 privind Codul de procedură penală, trimis cu adresa nr. PL-x 409 din 27 iunie 2022 şi  înregistrat cu nr. 4c-13/600  din 27 iunie 2022.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în ședința din 22 iunie 2022.

Consiliul Legislativ a avizat favorabil, cu observații și propuneri,  inițiativa legislativă, prin avizul nr. 639 din 7 iunie 2022.

Consiliul Economic și Social a avizat favorabil proiectul de lege.
Proiectul de lege are ca obiect de reglementare instituirea unor măsuri destinate să asigure un cadru consolidat şi eficient pentru creşterea gradului de recuperare a prejudiciilor şi produselor infracţiunilor, dezvoltarea reutilizării sociale a bunurilor confiscate, îmbunătăţirea regulilor privind despăgubirea victimelor infracţiunilor, întărirea rolului oficiilor de recuperare a creanţelor provenite din infracţiuni în urmărirea şi identificarea bunurilor aflate în legătură cu infracţiunile.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și avizul Consiliului Economic și Social în şedinţa din  28 iunie 2022. 



La lucrările Comisiei juridice, de disciplină și imunități au participat membrii comisiei conform listei de prezență.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea Proiectului de Lege privind modificarea şi completarea Legii nr.318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative, precum şi pentru modificarea şi completarea Legii nr.135/2010 privind Codul de procedură penală, în forma prezentată de Senat.
În raport cu obiectul şi conţinutul reglementării, proiectul de lege face parte din categoria legilor organice.
                              PREŞEDINTE,                                                    SECRETAR,                                                                                  
                Laura – Cătălina Vicol - Ciorbă                                   Ladányi László-Zsolt        
Consilier parlamentar, Paul Şerban

